Cuneiform Tablet CCT 3 14 (BM 113388)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma {d}en-LÍL-ba-ni-ma a-na a-šur-GAL a-lá-ḫi-im áb-ša-lim ú ša-ak-ri-il₅-kà ú i-dí-{d}UTU qí-bi-ma šu-ma ú-nu-tum i-ta-dí-ma ma ḫa-ra-nu-um wa-šu-ra-at ú-nu-tám šu-um-šu ša i be-tim i-ba-ší-ú a-na be-tim e-ší-im še-ri-ba-ma iš-tí É.GAL-lim ú du-ri-ni i ku-nu-ki-ku-nu ku-un-kà-ma ma-ma-an lá i-pá-té lu qé-mu-um lu ar-ša-tum a-šar še-um i-ba-ší-ú šé-ri-ba-ma pè-eḫ-a ma-lá té-zi-ba-ni me-eḫ-ra-am a-na am-tim dí-na ú ša-ni-am i-na É.GAL-lim ez-ba-ma am-tum iš-tí a-lá-ḫi-im lu ta-ta-al-kam 1 am-tam ki-la-ri-tám a ší-mì-im dí-na-ší i-dí-{d}UTU ú am-tám ra-bi₄-tám a-šar be-tim na-ḫi-da-ma ku-nu-ki ša É.GAL-lim ú du-ri-ni lu-ša-ṣí-ru a-na pá-ḫi-kà-ri É šu-IŠTAR ma-ma-an lá i-ṭá-ḫi 0.5 ma-na KÙ.BABBAR um-ma-ša ša am-tim ḫa-bu-lá-at ṭup-pá-am ḫe-er-ma-ma a-na áb-ša-lim dí-na a-ḫa-ma 7.5 GÍN KÙ.BABBAR ḫa-bu-lá-am ša-áš-qí-lá-ší šu-ma še-am ta-ḫa-ša-aḫ a-li-bi še-im-ma šu-up-kà-ma an-<gap> <gap> 3 GÍN KÙ.BABBAR ú ší-it-ra-am